ปธน.บารัค โอบามา เปิดโอกาสให้นักศึกษาจีน ที่นครเซี่ยงไฮ้ ศูนย์กลางการพาณิชย์ของจีนซักถามเรื่องต่างๆ
ผู้สื่อข่าว Voice Of America รายงานจากนครเซี่ยงไฮ้ว่า ประธานาธิบดีบารัค โอบามากล่าวสนับสนุนเรื่องความสำคัญ ของการที่ข่าวสารไหลเวียนโดยเ
ในการพบปะกับนักศึกษาที่นครเซี่ยงไฮ้นั้นท่านประธานาธิบดี กล่าวกับนักศึกษาแบบอาจารย์สอนลูกศิษย์ โดยเริ่มด้วยการกล่าวถึงประวัติศาสตร์ด้านความสัมพันธ์ระหว่างสหรัฐและจีนและความสำคัญของการร่วมกันแก้ปัญหาท้าทายต่างๆ ของโลกท่านประธานาธิบดีกล่าวว่า "เราทราบดีว่าเมื่อบรรดาประเทศมหาอำนาจร่วมมือกัน ย่อมจะได้ประโยชน์มากกว่าการขัดแย้งกัน" ท่านประธานาธิบดีกล่าวถึงการเคารพวัฒนธรรม และจารีตประเพณีโดยท่านประธานาธิบดีกล่าวว่าประเทศหนึ่งไม่ควรบังคับให้อีกประเทศหนึ่งรับระบอบการปกครองของตนไปใช้ และในเวลาเดียวกันท่านประธานาธิบดีกล่าวไว้อย่างชัดเจนว่าตัวท่านจะยืนหยัดสนับสนุนเสรีภาพขั้นมูลฐานต่างๆที่ชาวอเมริกันหวงแหนนั้น ท่านประธานาธิบดีกล่าวว่า "เราเชื่อมั่นว่าเสรีภาพในการแสดงความคิดเห็น และการนับถือศาสนา การเข้าถึงข่าวสาร และการมีส่วนร่วมทางการเมืองเป็นสิทธิสากลและประชาชนควรมีสิทธิเหล่านั้น" ท่านประธานาธิบดีกล่าวด้วยว่า ท่านเป็นผู้ที่เชื่อมั่นในเทคโนโลยีเรื่องการไหลเวียนอย่างเสรีของข่าวสาร และสนับสนุนการเข้าถึงเครือข่ายอินเตอร์เน็ทโดยปราศจากอุปสรรคขัดขวาง แต่ท่านประธานาธิบดียอมรับว่าสื่อใหม่ๆ มีประโยชน์ก็จริงอยู่แต่ผู้ก่อการร้ายก็สามารถจัดระบบอินเตอร์เน็ทของพวกเขา ซึ่งพวกนั้นอาจไม่เคยทำได้มาก่อนท่านประธานาธิบดีหันกลับมาพูดถึงเรื่องการก่อการร้ายเมื่อผู้ถามรายสุดท้าย ถามท่านเกี่ยวกับการตัดสินใจที่กำลังรอฟังกันอยู่ที่ว่าจะทบทวนยุทธศาสตร์สำหรับสงครามในอัฟกานิสถานอย่างไร?ท่านประธานาธิบดีตอบโดยมิได้ระบุทางเลือกหนึ่งใดโดยเฉพาะที่อยู่ในระหว่างการพิจารณาเว้นไว้แต่บ่งชี้ว่าการฝึกอบรมชาวอัฟกานิสถานให้ดำเนินการรักษาความมั่นคงปลอดภัยกันเองเป็นทางเลือกที่สำคัญอย่างหนึ่ง เสียง ท่านประธานาธิบดีกล่าวด้วยว่า"ข้าพเจ้ายังคงเชื่อมั่นว่า ข่ายงานก่อการร้ายต่างๆ อย่างเช่นอัลไคด้ายังคงเป็นภัยคุกคามอย่างใหญ่หลวงที่สุดต่อความมั่นคงปลอดภัยของสหรัฐเหตุผลก็คือ ถึงแม้ว่าพวกเขามีจำนวนน้อยก็จริงแต่ก็แสดงให้เห็นว่าพวกเขาไม่มีคุณธรรมเมื่อพูดถึงเรื่องการทำร้ายพลเรือนผู้ไร้เดียงสา" หลังจากนั้นประธานาธิบดีบารัค โอบามาเดินทางไปกรุงปักกิ่งภารกิจประการแรกที่ท่านประธานาธิบดีปฏิบัติในกรุงปักกิ่ง ได้แก่การพบกับประธานาธิบดีจีนหู จิ่นเท้าเพื่อเจรจาหารือ และร่วมงานเลี้ยงอาหารค่ำ ที่บ้านพักรับรองแขกเมืองเตี้ยวอู๋ไถประธานาธิบดีบารัค โอบามาจะพบหารือกับประธานาธิบดี หู จิ่นเท้า และผู้นำจีนคนอื่นๆอีกในวันอังคารคาดว่าประเด็นที่จะยกขึ้นมาเจรจากันรวมถึงเรื่องการเปลี่ยนแปลงของสภาพภูมิอากาศการค้า เกาหลีเหนือและอิหร่าน เจ้าหน้าที่ของทำเนียบขาวกล่าวว่า ท่านประธานาธิบดีจะยกประเด็นเกี่ยวกับสิทธิมนุษยชนหลายประเด็นมาพูดจากับบรรดาผู้นำจีนเป็นการภายใน ประธานาธิบดีบารัคโอบามาไปเยือนจีนครั้งนี้เป็นครั้งแรก นอกจากเจรจาหารือระดับสูงหลายครั้งแล้วท่านประธานาธิบดียังมีแผนจะไปชมแหล่งท่องเที่ยว ที่มีชื่อเสียงที่สุดของจีนสองแห่งคือพระราชวังอันเป็นที่ประทับของบรรดาจักรพรรดิ์จีนในอดีตและกำแพงเมืองจีน